**JAVNO POVABILO K SODELOVANJU ZUNANJIM IZVAJALCEM**

 ZA IZVEDBO **IZOBRAŽEVANJ IZ PODROČJA PODJETNIŠKEGA USPOSABLJANJA**

V OKVIRU PROJEKTA **PODJETNO NAD IZZIVE – PONI JV SLOVENIJA**

1. **OPREDELITEV PREDMETA JAVNEGA POVABILA IN DELA ZUNANJEGA IZVAJALCA**

**Razvojni center Novo mesto d.o.o.** (v nadaljevanju RC NM) vabi vse zainteresirane kandidate, da oddajo prijavo za vpis v bazo zunanjih izvajalcev izobraževanj (predavanj, delavnic in svetovanj) v sklopu aktivnosti v okviru projekta **Podjetno nad izzive – PONI JV Slovenija**. V okviru projekta bo RC NM v obdobju 2020 – 2023 za samostojno podjetniško pot usposobil 8o potencialnih podjetnikov. Potencialni podjetniki bodo v obdobju štirih mesecev svoje poslovne ideje s pomočjo mentorske, svetovalne in finančne podpore razvili v poslovne modele, poslovne načrte in jih kasneje realizirali v samostojnem poslovnem subjektu. Usposabljanja bodo potekala v skupinah po do 12 udeležencev, vsaka skupina se bo usposabljala 4 mesece. Predvideno število skupin je 7. Vključevanje skupin bo potekalo zaporedno v obdobju od septembra 2020 do julija 2023.

Predmet povabila k oddaji prijave je oblikovanje baze primernih zunanjih izvajalcev strokovnega usposabljanja. Zunanji izvajalec je dolžan zagotoviti usposabljanje v obliki predavanj, delavnic in skupinski ali individualnih svetovanj. Delo zunanjega izvajalca obsega naslednje aktivnosti: sodelovanje pri razvoju poslovnih idej udeležencev, vodenje skupinskega seminarja, delavnice in individualnih svetovanj, usmerjanje udeležencev, pomoč pri pripravi na odprtje novega poslovnega subjekta. Cilj dela zunanjega izvajalca je predstavitev posameznih podjetniških vsebin in izvedba skupinskih ali individualnih svetovanj. Zunanji izvajalec bo moral upoštevati vse zahteve projekta ter o svojem delu na projektu poročati na obrazcu, ki mu ga predloži RC NM. Iz poročila mora izhajati obseg svetovanj in izvedenih delavnic in opis ostalih izvedenih aktivnosti.

**Zunanje izvajalce iščemo za izvedbo usposabljanj iz naslednjih vsebinskih področij:**

1. Osnove podjetništva
2. Oblikovanje in razvoj poslovnih idej
3. Poslovno modeliranje
4. Teamuilding s poudarkom na spoznavanju močnih in šibkih področij posameznika ter oblikovanja in krepitve ekip
5. Raziskava trga
6. Prodaja in trženje s poudarkom na digitalnem marketingu
7. Celostna grafična podoba
8. Priprava poslovnega načrta
9. Poslovne funkcije in procesi
10. Organizacija časa in uporaba spletnih pripomočkov za izboljšanje produktivnosti
11. Komuniciranje, javno nastopanje in pogajanja
12. Osnove računovodstva, davkov in finančnega dela poslovnega načrta
13. Postopki za ustanovitev podjetja
14. Zaposlovanje, obveznosti podjetnika in pravilniki v podjetju
15. Osnove gospodarskega prava
16. Informacijsko-komunikacijska tehnologija (IKT) ter uporaba spleta pri poslovanju podjetja
17. Viri financiranja za MSP
18. Socialno podjetništvo kot družbeno odgovoren način razmišljanja podjetnikov

Podrobnejša opredelitev predavanih vsebin, trajanje posameznega izobraževalnega sklopa ali dela sklopa ter terminski plan se prilagodi potrebam in (pred)znanju udeležencev posamezne skupine in se dogovori z Razvojnim centrom Novo mesto pred samo izvedbo. Navedeno število izobraževalnih ur je okvirno in se lahko spremeni. Zunanje izvajalce za posamezne sklope izobraževanj bo Razvojni center Novo mesto izbral na osnovi kriterijev: primernost, kompetentnost, reference, izkušnje, razpoložljivost v določenem terminu in ponujena cena. Izobraževanja bodo potekala v dopoldanskem ali popoldanskem času v prostorih RC NM. Izobraževanja bodo skupinska ali posamična, glede na potrebe udeležencev projekta.

Vsak zunanji izvajalec, ki bo izpolnjeval pogoje in bo oddal prijavo, bo vpisan v evidenco nabora primernih zunanjih izvajalcev strokovnega usposabljanja za področje, ki ga bo navedel v svoji prijavi, za celotno obdobje trajanja projekta, to je do 30.9.2023. Evidenca nabora zunanjih izvajalcev strokovnega usposabljanja, ki bodo izpolnjevali pogoje, se bo pot potrebi sproti dopolnjevala. Vpisani kandidat lahko kadarkoli zahteva izbris iz evidence brez navedbe razloga. Naročnik si pridržuje pravico izbora zunanjega izvajalca po lastni presoji. Zoper odločitve o izboru ni pravnega sredstva. Izbrani zunanji izvajalec strokovnega usposabljanja lahko usposablja eno ali več skupin udeležencev za posamezno področje, ki ga je navedel v prijavi in za katerega je strokovno usposobljen. Predvideno število skupin je sedem.

Sam vpis v bazo izvajalcu še ne zagotavlja direktnega dela v projektu PONI JV Slovenija. Izvajalec je v bazo vpisan do preklica.

1. **OBLIKA SODELOVANJA**

Razvojni center Novo mesto bo z izbranimi izvajalci sklenil pogodbo o sodelovanju ali naročilnico. V pogodbi (ali naročilnici) bo opredeljeno: predmet izobraževanja, termin izvedbe in število ur, ki jih bo izvajalec izvedel, cena ter drugi elementi pogodbe oz. naročilnice. Cena na uro izvedbe je predmet posamične ponudbe, a ne sme preseči 55 EUR bruto (vključeni vsi stroški). Cena ure je fiksna za celotno trajanje projekta, torej do 30.9.2023.

Zunanji izvajalec lahko delo opravlja le preko uveljavljenih pravno-formalnih pogodbenih razmerij in za svoje delo izstavi račun oz. prejme plačilo. Storitve lahko opravlja preko svojega podjetja, ali podjetja v katerem je zaposlen ali pa ima s svetovalnim podjetjem sklenjeno drugo pogodbeno razmerje. Prav tako lahko deluje preko avtorske pogodbe, podjemne pogodbe ali kakšne druge oblike v skladu z veljavno delovno-pravno zakonodajo.

Zunanji izvajalec z oddajo prijave za vpis sprejme pogoje tega javnega povabila.

1. **PRIJAVA:**

Prijavo prijavitelji oddajo na naslov: vesna.colic@rc-nm.si. Javno povabilo je odprto od dneva objave do preklica. Prva izobraževanja se bodo predvidoma pričela septembra 2020.

Iz prijave naj bodo razvidni vsaj naslednji podatki:

* osebni podatki prijavitelja,
* pravna oseba, v okviru katere deluje, ali drug način za obračunavanje svetovanja,
* kontaktni podatki (telefon, elektronska pošta),
* predmet prijave (sklopi oz. vsebinska področja, za katere prijavitelj oddaja prijavo),
* podatki o izobrazbi in izkušnjah prijavitelja,
* reference ponudnika ter ostali podatki za katere prijavitelj meni, da so relevantni,
* ponujena cena (vsi stroški z vključenim ddv) za izvedeno uro izobraževanja,
* soglasje za strinjanje s pogoji javnega povabila in obdelavo osebnih podatkov (obrazec priložen).
1. **DODATNE INFORMACIJE:**

Neposredna kontaktna oseba je Vesna Čolič, tel. 041 325 722.

Dodatne informacije v zvezi z vsebino povabila lahko ponudniki pridobijo osebno na sedežu Razvojnega centra Novo mesto d.o.o., Podbreznik 15, Novo mesto ali po elektronski pošti vesna.colic@rc-nm.si.

1. **POGOJI JAVNEGA POVABILA IN OBDELAVA OSEBNIH PODATKOV**

Oddana vloga zainteresiranim kandidatom ne zagotavlja, da bodo izbrani za zunanje izvajalce, niti ne pomeni, da ima RC NM do kandidatov kakršnekoli pravne oziroma finančne obveznosti, zainteresirani kandidati pa na podlagi oddane prijave zoper RC NM nimajo nikakršnih zahtevkov, niti pravnih sredstev.

RC NM si pridržuje pravico, da k oddaji vloge povabi strokovnjake po lastni presoji. Zainteresirani kandidati se z oddajo vloge izrecno strinjajo z vsemi pogoji tega javnega povabila, ter dovoljujejo obdelavo in uporabo osebnih podatkov navedenih v vlogi za namen izvajanja aktivnosti projekta PONI, za kar morajo podpisati soglasje (obrazec priložen). Za resničnost in pravilnost navedenih podatkov v vlogi odgovarja zainteresirani kandidat kazensko in materialno.

|  |  |
| --- | --- |
| Novo mesto, 20. 7. 2020 | Franci Bratkovičdirektor |

**SOGLASJE ZA STRINJANJE S POGOJI JAVNEGA POVABILA IN ZA OBDELAVO OSEBNIH PODATKOV**

S spodnjim podpisom soglašam, da sem v celoti seznanjen z vsemi pogoji javnega povabila in se z njimi strinjam. S spodnjim podpisom soglašam, da upravljavec osebnih podatkov Razvojni center Novo mesto d.o.o., Podbreznik 15, 8000 Novo mesto (v nadaljevanju: RC NM) na podlagi te privolitve obdeluje moje osebne podatke iz prijave na »**Javno povabilo k sodelovanju zunanjim izvajalcem za izvedbo izobraževanj iz področja podjetniškega usposabljanja v okviru projekta Podjetno nad izzive – PON JV Slovenija«** za namen vzpostavitve baze izvajalcev izobraževanj v okviru projekta PONI ter za namen povabila teh ponudnikov k sodelovanju.

S spodnjim podpisom izjavljam, da sem seznanjen, da bo Razvojni center Novo mesto dane osebne podatke obdeloval za čas trajanja projekta, to je do konca leta 2023. S spodnjim podpisom izjavljam, da sem seznanjen s pravico:

* da na podlagi razlogov, povezanih z mojim posebnim položajem, kadar koli ugovarjam obdelavi osebnih podatkov (pravica do ugovora obdelavi);
* da prejmem svoje osebne podatke, ki sem jih posedoval upravljavcu Razvojni center Novo mesto d.o.o., v strukturirani, splošno uporabljani in strojno berljivi obliki, in pravico, da te podatke posredujem drugemu upravljavcu, ne da bi me upravljavec Razvojni center Novo mesto d.o.o., ki so mu bili osebni podatki zagotovljeni, pri tem oviral (pravica do prenosljivosti);
* da od upravljavca lahko zahtevam dostop do osebnih podatkov in popravek ali izbris osebnih podatkov ali omejitev obdelave osebnih podatkov. S spodnjim podpisom izjavljam, da sem seznanjen s pravico, da lahko predmetno privolitev za obdelavo osebnih podatkov kadar koli prekličem, ne da bi to vplivalo na zakonitost obdelave podatkov, ki se bo na podlagi predmetne privolitve izvajala do njenega preklica.

S spodnjim podpisom izjavljam, da sem seznanjen s pravico do pritožbe pri nadzornem organu, ki jo lahko vložim, če menim, da obdelava mojih osebnih podatkov krši Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov).

Datum in kraj: \_\_\_\_\_\_\_\_\_\_\_\_\_\_\_ Ime in priimek: \_\_\_\_\_\_\_\_\_\_\_\_\_\_\_\_\_\_\_\_

 Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_